Il- Vokali u l-Konsonanti

1. L-alfabett Malti fih 30 ittra: **6 vokali u 24 konsonanti**

**a b ċ d e f ġ g għ h ħ i ie j k l m n o p q r s t u v w x ż z**

 **Importanti li niftakru li l-*għ u* l-*ie* huma ittra waħda!**

1. Il-vokali huma: **a, e, i, o, u, ie**
2. Il-vokali ***ie*** tinkiteb darba waħda biss f’kelma. Dejjem żomm l-aħħar ***ie*** tal-kelma.

Eż: missirij**ie**t **mhux** missierijiet bib**ie**n **mhux** biebien

1. Meta kelma tispiċċa bil-vokali, l-**i** tal-kelma ta’ wara tinbidel f’**j** u l-**u** tinbidel f’ **w.**

Eż: Ħarqu **j**dejhom; Beda **j**salli; Qablu **w**koll

iii. Importanti li ninnutaw li **2 vokali fejn vokali jistgħu joqogħdu**:

 Eż: p**oe**ta; eg**oi**st; m**ae**sta (Dan huwa kliem li ġej mit-Taljan)

 Niktbu **j** jew **w** bejn il-vokali għax il-kliem ikun ġej mill-Ingliż!

![MC900053979[1]]() Eż: w**aje**r; pl**eje**r; x**awe**r

 **Vokali ħdejn vokali joqogħdu wkoll f’sentenzi:**

Eż: Kienu ver**u i**mportanti;

 Aħn**a i**nteressati nixtruhom

1. Insibu konsonanti **rotob** u dawk **qawwija**. Il-konsonanti rotob huma: **p, t, k, f, s, x, ċ, ħ.** Dawn ngħidulhom hekk għax jitnisslu bil-ħlewwa.

Il-konsonanti qawwija huma: **b, d, ġ, g, għ, h, v, ż**. Dawn għandhom ħoss qawwi. Il-konsonanti rotob u qawwija jixxiebhu u kultant jinstemgħu l-istess.

|  |  |  |  |  |  |  |
| --- | --- | --- | --- | --- | --- | --- |
| **Qawwija** |  | **Ratba** |  | **Qawwija** |  | **Ratba** |
| b | tinstema’ | p |  | v | tinstema’ | f |
| d | tinstema’ | t |  | ġ | tinstema’ | ċ |
| g | tinstema’ | k |  | ż | tinstema’ | s |
| għ/h | tinstema’ | ħ |  |  |  |  |

Meta jkollok diffikultà liema ser tikteb, oħroġ il-femminil jew il-plural.

Eż: ħobż għax ħobża; nerv għax nervituri

4. Il-konsonanti xemxin huma: **ċ, d, n, r, s, t, x, z, ż**

 Innota li meta tpoġġi l-artiklu quddiem kliem li jibda b’konsonanti xemxin (l-) tal- artiklu tinbidel u ssir konsonanti xemxija.

 Eż: is-sufan mhux il-sufan; in-nannu mhux il-nannu

ii. Il-konsonanti qamrin huma: **b, f, ġ, g, għ, h, ħ, j, k, l, m, p, q, v, w**

5. Il-konsonanti dgħajfin huma: **j** u **w**

i. Dawn jissejħu dgħajfin għax f’xi każi jaqgħu jew jinbidlu. Il-**j** tinbidel f’**i** u l-**w** tinbidel f’**u**.

 Eż: Toni **j**mur kuljum; Toni kien **i**mur kuljum

 Pawlu **w**iżen kollox; Kif **u**żint indunajt.

ii. Il-konsonanti dgħajfin, biex jinkitbu doppji ħdejn xulxin, iridu vokali qabel u wara.

 Eż: me**jj**et imma me**j**ta; se**jj**aħ imma se**j**ħet

1. Importanti li niftakru li l-konsonanti dgħajfin **j** u **w** ma joqogħdux fis-sekwenza ta’ **ij** u **uw** jekk warajhom ma tiġix vokali.

Eż: m**ij**a mhux mijja; z**ij**a mhux zijja; pru**w**a mhux pruwwa.